**KISKŐRÖS VÁROS KÉPVISELŐ-TESTÜLETE**

4-4/2025. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2025. február 17-én (hétfő) 14:00 órai kezdettel megtartott rendkívüli üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Ba Edit, Barkóczi László, Filus Tibor, Gmoser István, Kecskeméti János, Kissné Aszódi Daniella, Kudron Tamás, Pethő Attila, Pohankovics András, Szabó Adrián, Szedmák Tamás képviselők (12 fő)

dr. Turán Csaba jegyző

Lucza Alexandra jegyzőkönyvvezető

**Meghívottként részt vett:** dr. Nagy Gabriella, Molnár Éva, Rennes Éva, Paluskáné Opauszki Ilona a Polgármesteri Hivatal munkatársai.

Aszódi János, Rideg László a Bizottságok nem képviselő tagjai

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően a **polgármester** ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 12 „igen” szavazattal az alábbi napirendet fogadta el:

**N A P I R E N D:**

1. PÁLYÁZAT BENYÚJTÁSA A VP6-7.2.1.1-21 KÓDSZÁMÚ „KÜLTERÜLETI HELYI KÖZUTAK FEJLESZTÉSE” CÍMŰ PÁLYÁZATI KIÍRÁSRA A 0526 HRSZ-Ú ÚT SZILÁRD BURKOLATTAL TÖRTÉNŐ KIÉPÍTÉSE CÉLJÁBÓL

**Előterjesztő:** Polgármester

**Előadó:** Pályázati és fejlesztési csoportvezető

1. PÁLYÁZAT BENYÚJTÁSA KERÉKPÁROS PUMPA PÁLYA ÉPÍTÉSÉRE A 2025. ÉVRE KIÍRT ORSZÁGOS BRINGAPARK PROGRAM KERETÉBEN

**Előterjesztő:** Polgármester

**Előadó:** Intézményüzemeltetési és gondnoksági menedzser

1. **napirend**

PÁLYÁZAT BENYÚJTÁSA A VP6-7.2.1.1-21 KÓDSZÁMÚ „KÜLTERÜLETI HELYI KÖZUTAK FEJLESZTÉSE” CÍMŰ PÁLYÁZATI KIÍRÁSRA A 0526 HRSZ-Ú ÚT SZILÁRD BURKOLATTAL TÖRTÉNŐ KIÉPÍTÉSE CÉLJÁBÓL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **Rennes Éva pályázati és fejlesztési csoportvezetőt.**

**Rennes Éva pályázati és fejlesztési csoportvezető** elmondta, hogy a Közös Agrárpolitika Irányító Hatósága Külterületi utak fejlesztése” című, KAP-RD43-1-24 kódszámú pályázati felhívást tett közzé. Támogatási kérelmet Vidéki térségekben működő települési önkormányzatok nyújthatnak be. A felhívás keretében önkormányzati tulajdonú vagy önkormányzati vagyonkezelésben lévő külterületi, helyrajzi számmal ellátott, már meglévő földutak stabilizálása és/vagy alépítményének és szilárd burkolatának kialakítása, valamint szilárd burkolattal rendelkező helyi közutak alépítményének és szilárd burkolatának felújítása és/vagy szélesítése, korszerűsítése támogatható. Kiskőrös Város Önkormányzata Kiskőrös külterület 0526 hrsz alatti földút szilárd burkolattal történő ellátására pályázatot kíván benyújtani maximum 150 millió forint összegű támogatás elnyerése érdekében. A fenti feladatok megvalósítását célzó projekt teljes költsége előreláthatóan 157.894.737,- Ft, az önkormányzat által fizetendő 5 %-os önerő 7.894.737,- Ft.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**16/2025. sz. Képv. test. hat.**

Pályázat benyújtása a VP6-7.2.1.1-21 kódszámú „Külterületi helyi közutak fejlesztése” című pályázati kiírásra A 0526 Hrsz-ú ÚT szilárd burkolattal történő kiépítése céljából

**HATÁROZAT**

A Képviselő- testület:

1. egyetért a maximum bruttó 157.894.737,- Ft összköltségű Kiskőrös külterület 0526 hrsz. alatti földút szilárd burkolattal történő ellátása beruházás megvalósításával.
2. egyetért azzal, hogy a beruházás megvalósítása érdekében az Önkormányzat pályázatot nyújtson be, a KAP-RD43-1-24 kódszámú „Külterületi utak fejlesztése” című pályázati kiírás keretében – maximum bruttó 150.000.000,- forint összegű, 95 %-os támogatási intenzitású vissza nem térítendő pályázati forrás elnyerésére.
3. egyetért azzal, hogy a beruházás megvalósítása érdekében az Önkormányzat saját forrásként 7.894.737,-Ft -ot biztosítson.
4. felkéri a polgármestert, hogy a város 2025. évi költségvetési rendeletének módosítását - a fentiek figyelembevételével - terjessze elő.
5. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, valamint nyertes pályázat esetén a Támogatási szerződés aláírására is.

**Felelős:** polgármester

**Határidő:** 2025. március 18. (a pályázat benyújtásának napja)

1. **napirend**

PÁLYÁZAT BENYÚJTÁSA KERÉKPÁROS PUMPA PÁLYA ÉPÍTÉSÉRE A 2025. ÉVRE KIÍRT ORSZÁGOS BRINGAPARK PROGRAM KERETÉBEN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési és gondnoksági menedzser

**Domonyi László polgármester** az előterjesztés szóbeli ismertetésére felkérte **Rennes Éva pályázati és fejlesztési csoportvezetőt.**

**Rennes Éva pályázati és fejlesztési csoportvezető** elmondta, hogy a Miniszterelnökség aktív Magyarországért felelős államtitkára a Magyar Kerékpáros Turisztikai Szövetség bevonásával 2025. évre kiírta az Országos Bringapark Programot. Kiskőrös Város Önkormányzata a pályázati kiírás tartalmi és formai követelményeit figyelembe véve pályázatot nyújthat be kerékpáros pumpapálya építésére a Kiskőrös, belterület 1873/5 hrsz.-ú ingatlanon. A pályázati kiírás alapján a támogatás intenzitása 60 %, az igényelhető vissza nem térítendő támogatás maximális összege bruttó 40.000.000 Ft, a biztosítandó önerő 26.666.667,- Ft.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**17/2025. sz. Képv. test. hat.**

Pályázat benyújtása kerékpáros pumpa pálya építésére a 2025. évre kiírt Országos Bringapark Program keretében

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata kerékpáros pumpapályát építtessen, amely beruházás összköltsége az előzetes kalkulációk alapján várhatóan 66.666.667,- Ft.
2. egyetért azzal, hogy a beruházás megvalósítása érdekében az Önkormányzat pályázatot nyújtson be - Miniszterelnökség aktív Magyarországért felelős államtitkára által 2025. évre meghirdetett **„Országos Bringapark Program”** c. pályázati kiírás keretében – maximum bruttó 40.000.000,- forint vissza nem térítendő pályázati forrás elnyerésére.
3. a projekt megvalósításához szükséges 26.666.667,- Ft saját forrást a város 2025. évi költségvetésének terhére biztosítja.
4. felkéri polgármestert, hogy a Város 2025. évi költségvetéséről szóló rendeletének módosítását a fentiek figyelembevételével terjessze elő.
5. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, valamint a pályázat benyújtásához szükséges megállapodás aláírására.

**Felelős:** polgármester

**Határidő:** 2025. február 17. (a pályázat benyújtásának napja)

További hozzászólás nem volt, így **Domonyi László polgármester** az ülést 14:30 órakor bezárta.

Kmf.

Domonyi László dr. Turán Csaba

polgármester jegyző